Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: a 7/2001. (I. 17.) FVM rendelethez
Paragraph Index: 1419

c) fentiek alapján meghatározza a fertőzött, a fertőzési veszélynek kitett területek, valamint a fertőzött körzet nagyságát. 1.2.1.4. A Központi Szolgálat az előírásoknak megfelelően értesíti a fertőzés tényéről az illetékes nemzetközi szervezeteket és intézményeket. 1.2.1.5. Laboratóriumi vizsgálatban kell részesíteni valamennyi burgonyatételt, amely klonális kapcsolatban van a fertőzött tétellel. A tesztet annyi gumón/növényen kell elvégezni, amely elegendő ahhoz, hogy az elsődleges fertőzési forrás megállapítható legyen. E kiegészítő vizsgálatok eredményétől függően a Központi Szolgálat újabb helyeket nyilváníthat fertőzött körzetté. A laboratóriumi vizsgálatot el kell végezni a klónszelekcióra kiválasztott burgonyanövényen vagy a törzsanyagból vett reprezentatív gumómintán is. 1.2.1.6. A Szolgálat megtiltja a fertőzött tétel elültetését, továbbá ellenőrzése alatt azt meg kell semmisíteni, vagy egyéb módon ártalmatlanná kell tenni (ipari feldolgozással, megfelelő hulladékfeldolgozással, más biztonságos megsemmisítési eljárással). 1.2.1.7. A Szolgálat megtiltja a fertőzési veszélynek kitett gumó, illetve növény elültetését, amelyet fertőzési veszélynek kitett területen állítottak elő. A fertőzöttnek talált tétellel klonális kapcsolatban levő tétel laborvizsgálatának eredményétől függetlenül e tételt csak étkezési burgonyaként, kiszerelt (csomagolt) állapotban vagy ipari feldolgozásra használható fel. 1.2.1.8. A Szolgálat elrendeli valamennyi, a fertőzöttnek vagy a fertőzési veszélynek kitett burgonyanövénynyel/gumóval érintkezésbe került gép, szállítóeszköz, csomagolóanyag megsemmisítését, vagy megfelelő módszerrel történő megtisztítását, illetve fertőtlenítését. 1.2.1.9. A Szolgálat csak olyan vetőburgonya forgalomba hozatalát engedélyezheti, amelyik megfelel e rendeletben meghatározott követelményeknek, valamint olyan kiindulási anyagból származik, amelyet hatóságilag elfogadott rendszerben állítottak elő, és amelyet az előírt módszerrel megvizsgálva mentesnek találtak a kórokozótól 1.2.1.10. A fertőzött növények, illetve tárgyak megsemmisítését és fertőtlenítését célzó intézkedésektől függetlenül az illetékes Szolgálatnak a fertőzött, a fertőzési veszélynek kitett növény vagy gumó esetében, továbbá a fertőzött körzetben a fertőzött burgonyatábla hasznosítására az alábbi intézkedések egyikét [a), illetve b) változatok] kell elrendelnie.

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes